b'\n_START_ARTICLE_\nStonewall Inn\n_START_SECTION_\nKasaysayan\n_START_PARAGRAPH_\nOrihinal na itinayo bilang isang kabalyerisa noong pagitan ng 1843 hanggang 1846, ang pag-aari ay ginawang restawran noong 1930. Nanatili itong isang restawran hanggang sa matupok ito ng apoy noong kalagitnaan ng dekada 60._NEWLINE_Noong Marso 18, 1967, nagbukas ang Stonewall sa gusaling iyon. Noong mga panahong iyon, ito ang naging pinakamalaking establisyamentong pambakla sa Estados Unidos, at malakas ang kita, subalit gaya ng ibang mga gay club noong panahon na iyon, ang mga pagsalakay ng mga pulis ay pangkaraniwan.. Nagsara noong huling bahagi ng 1969 ang Stonewall Inn matapos ang kaguluhan na nagsimula noong Hunyo 28, 1969._NEWLINE_Sa sumunod na dalawampung taon, ang gusali ay inokupa ng iba\'t ibang uri ng establisyamento, kagaya ng panaderya, isang restawrang Intsik, at tindahan din sapatos. Maraming mga bisita at bagong naninirahan sa kalapit na lugar ang hindi batid ang kasaysayan ng gusali o ang kaugnayan nito sa kaguluhan sa Stonewall. Noong unang bahagi ng dekada 90, isang bagong gay bar, na pinangalanang "Stonewall" ang nangbukas sa kanlurang kalahati ng orihinal na Stonewall Inn.\n_START_SECTION_\nPagkumpuni at ang muling pagbukas\n_START_PARAGRAPH_\nInihayag noong Enero 2007 isasailalim sa isang malaking pagkukumpuni ang Stonewall Inn sa pamumuno ng negosyanteng si Bill Morgan at Kurt Kelly, na nagbukas muli ng Stonewall Inn noong Marso 2007._NEWLINE_Ang patuloy na pagsikat at ang patuloy na pagpaparangal dito bilang mahalagang bahagi ng kasaysayan, ginaganap dito ang iba\'t ibang mga palabas ng mga lokal na musikero, drag shows, trivia nights, cabaret, videoke-han at mga pribadong mga pagdiriwang. Simula nang maipasa ang makasaysayang Batas sa Pagkakapantay-pantay sa Kasal sa estado ng Bagong York, nag-aalok na ang inn upang maging pook ng pagsasaluhan ng mga kinakasal na bakla.'